**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссия йылысь**

Коми Республикаса Правительство шуис:

Сы могысь, медым Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдан юкöнын олöмö пöртысь федеральнöй власьт мутас органъяс, Коми Республикаса олöмö пöртысь власьт органъяс уджалiсны öтув,Коми Республикаса Правительство шуис:

1. Лöсьöдны Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссия да вынсьöдны сэтчö пырысьяссö 1 №-а содтöдын индöм серти.

2. Вынсьöдны Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссиялысь положение 2 №-а содтöдын индöм серти.

3. Лыддьыны вынтöмöн «Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссия йылысь» Коми Республикаса Правительстволысь 2010 во рака тöлысь 22 лунся 59 №-а шуöм.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь – Коми Республикалöн сьöм овмöсса министр В.А. Тукмаковлы.

Коми Республикаса Юралысь В.Гайзер

Сыктывкар

2011 вося рака тöлысь 28 лун

85 №

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 85 №-а шуöмöн

(1 №-а содтöд)

Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссияö

**ПЫРЫСЬЯС**

|  |  |  |
| --- | --- | --- |
| Тукмаков В.А. | - | Коми Республикаса Юралысьöс вежысь – Коми Республикалöн сьöм овмöсса министр (Комиссияса веськöдлысь) |
| Кисель А.В. | - | Коми Республикаын пытшкöс делöяс кузя министрöс вежысь (Комиссияса веськöдлысьöс вежысь) (сёрнитчöмöн) |
| Усачёв С.А. | - | Коми Республикалöн лицензия службаса юрнуöдысь (Комиссияса веськöдлысьöс вежысь) |
| Овчинникова Е.В. | - | Коми Республикалöн лицензия службаса алкоголя прöдукция вузалöм бöрся видзöдан юкöнса начальник (Комиссияса секретар) |
| Гуревская Н.В. | - | Федеральнöй антимонопольнöй службалöн Коми Республикаын веськöдланiнса юрнуöдысьлысь могъяс олöмö пöртысь (сёрнитчöмöн) |
| Глушкова Л.И. | - | Ньöбасьысьяслысь правояс да мортлысь бур олöм доръян юкöнын Федеральнöй дöзьöр службалöн Коми Республикаын веськöдланiнса юрнуöдысь (сёрнитчöмöн) |
| Елькина Г.В. | - | Техническöй регулирование да метрология кузя федеральнöй агентстволöн Рытыв-Войвыв регионкостса мутас веськöдланiнлöн Коми Республикаын государствосянь контроль да дöзьöр юкöнса начальник (сёрнитчöмöн) |
| Пономарёва М.И. | - | Коми Республикаса экономика сöвмöдан министр |
| Сухарев К.В. | - | Россия Федерацияса войтырöс дорйöм, виччысьтöмторйысь видзöм да неминучаысь колясъяс бырöдöм кузя министерстволöн Коми Республикаын медшöр веськöдланiнлöн дöзьöр уджöн веськöдланiнса начальник (сёрнитчöмöн) |
| Тюкавин Ю.А. | - | «Стандартизация, метрология да сертификация кузя Коми шöрин» федеральнöй государственнöй учреждениеса директор (сёрнитчöмöн) |
| Коносов Е.В. | - | Россия Федерацияса пытшкöс делöяс министерстволöн Войвывса пытшкöс делöяс транспорт вылын веськöдланiнлöн Сыктывкарса пытшкöс делöяс транспорт вылын линейнöй юкöнса начальник (сёрнитчöмöн) |
| Чечёткин С.Л. | - | Коми Республикаса видз-му овмöс да сёян-юан кузя министр. |

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 85 №-а шуöмöн

(2 №-а содтöд)

Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссия йылысь

**ПОЛОЖЕНИЕ**

1. Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдысь комиссия (водзö – Комиссия) лоö координируйтысь органöн, кодöс лöсьöдöма сы могысь, медым Коми Республика мутасын этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдан юкöнын олöмö пöртысь федеральнöй власьт мутас органъяс, Коми Республикаса олöмö пöртысь власьт органъяс öтув уджалiсны.

2. Комиссия аслас уджын мыджсьö Россия Федерацияса Оланподув, федеральнöй оланпасъяс да Россия Федерацияса мукöд нормативнöй правовöй акт, Коми Республикаса Оланподув, Коми Республикаса оланпасъяс да Коми Республикаса нормативнöй правовöй актъяс вылö, а сiдзжö тайö Положение вылö.

3. Комиссияö пырысьясöс вынсьöдö да вежö Коми Республикаса Правительство.

4. Комиссия збыльмöдö ассьыс уджсö Комиссияса веськöдлысьöн вынсьöдöм план серти.

5. Комиссиялысь заседание нуöдан кадпас индö сылöн веськöдлысь. Комиссиялöн заседаниеяс нуöдöны колана дырйи, но во джыннас öтчыдысь оз гежöдджыка удж план серти.

6. Комиссиялöн заседание лоö правомочнöйöн, сэнi кö эмöсь Комиссияö пырысьяс лыдысь джынсьыс абу этшаджыкöн. Комиссиялысь решениеяс примитöны восьсöн гöлöсуйтöмöн пырысьяслöн унджык гöлöс серти. Кор гöлöсуйтiгöн гöлöс лыдыс öткодь, решайтан гöлöсыс лоö Комиссияса веськöдлысьлöн. Комиссияса решениеяс оформитöны сёрнигижöдъясöн, кутшöмъясöс кырымалö Комиссияса веськöдлысь, а колана дырйи збыльмöдöны Коми Республикаса Правительстволöн решениеяс проектъясöн, кутшöмъясöс урчитöм пöрадок серти сетöны Коми Республикаса Правительствоö видлалöм вылö.

7. Комиссиялысь уджсö организационно-техническöя да информационно-аналитическöя могмöдö Коми Республикаса лицензия служба.

8. Комиссиялöн удж:

а) видлавны этилöвöй спирт, алкоголя да спирта прöдукция вöчöм да вузалöм бöрся, сы лыдын алкоголя прöдукциялöн качество да бурлун могмöдöм бöрся видзöдан юкöнын юалöмъяс;

б) видлавны юалöмъяс, кутшöмъяс йитчöмаöсь мероприятиеяс нуöдöмкöд, мыйясöс веськöдöма сы вылö, медым организацияяс кутчысисны этилöвöй спирт, алкоголя да спирта прöдукция вöчöм да вузалöм, сы лыдын алкоголя прöдукциялöн качество да бурлун могмöдöм бöрся видзöдöм регулируйтöмын законодательствоö, да индöм мероприятиеяссö нуöдiгöн кутны йитöд лöсялана органъяскöд;

в) урчитöм пöрадок серти лöсьöдны да сетны Коми Республикаса Юралысьлы видлалöм вылö вöзйöмъяс сэтшöм юалöмъяс кузя, кыдзи колö государствосянь видзöдны сы бöрся, кутшöм ногöн организацияяс, кодъяс регулируйтöны этилöвöй спирт, алкоголя да спирта прöдукция вöчöмсö да вузалöмсö, сы лыдын алкоголя прöдукциялöн качество да бурлун могмöдöм бöрся видзöдöмсö, кутчысьöны законодательствоö, сы лыдын кыдзи колö кутны йитöд олöмö пöртысь власьт федеральнöй органъясса да Коми Республикаса олöмö пöртысь власьт органъясса мутас органъяскöд.

9. Комиссиялöн сылы сетöм могъяс серти эм право:

а) урчитöм пöрадок серти корны да босьтны сылöн компетенцияö пыран юалöмъяс кузя олöмö пöртысь власьт федеральнöй органъясса да Коми Республикаса олöмö пöртысь власьт органъясса мутас органъяслысь, меставывса асвеськöдлан органъяслысь да организацияяслысь материалъяс да юöр;

б) урчитöм пöрадок серти кутны йитöд сылöн компетенцияö пыран юалöмъяс кузя олöмö пöртысь власьт федеральнöй органъясса да Коми Республикаса олöмö пöртысь власьт органъясса мутас органъяскöд, меставывса асвеськöдлан органъяскöд да организацияяскöд;

в) лöсьöдны Комиссиялöн заседаниеяс да лöсялана материалъяс дасьтöм вылö уджалан группаяс;

г) урчитöм пöрадок серти сёрнитчöмöн корны Комиссияса заседаниеяс вылö да кывзыны сэнi сылöн компетенцияö пыран юалöмъяс кузя олöмö пöртысь власьт федеральнöй органъясса да Коми Республикаса олöмö пöртысь власьт органъясса мутас органъясöс, меставывса асвеськöдлан органъясöс да организацияясöс петкöдлысьясöс.

Исакова 6 632 пас